CELEX: 32019D0314
Language: mt
Date: 2019-02-21 00:00:00
Title: Deċiżjoni ta' Implimentazzjoni tal-Kummissjoni (UE) 2019/314 tal-21 ta' Frar 2019 dwar l-approvazzjoni tat-teknoloġija użata fil-ġeneratur b'mutur 48 V ta' effiċjenza għolja (BRM) b'konvertitur 48 V/12 V DC/DC tal-SEG Automotive Germany GmbH, biex tintuża f'magni ta' kombustjoni konvenzjonali u f'ċerti karozzi tal-passiġġieri b'sistemi ibridi bħala teknoloġija innovattiva għat-tnaqqis tal-emissjonijiet ta' CO2 minn karozzi tal-passiġġieri, skont ir-Regolament (KE) Nru 443/2009 tal-Parlament Ewropew u tal-Kunsill (Test b'rilevanza għaż-ŻEE.)

22.2.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 51/42
               
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2019/314
         tal-21 ta' Frar 2019
         dwar l-approvazzjoni tat-teknoloġija użata fil-ġeneratur b'mutur 48 V ta' effiċjenza għolja (BRM) b'konvertitur 48 V/12 V DC/DC tal-SEG Automotive Germany GmbH, biex tintuża f'magni ta' kombustjoni konvenzjonali u f'ċerti karozzi tal-passiġġieri b'sistemi ibridi bħala teknoloġija innovattiva għat-tnaqqis tal-emissjonijiet ta' CO2 minn karozzi tal-passiġġieri, skont ir-Regolament (KE) Nru 443/2009 tal-Parlament Ewropew u tal-Kunsill
         (Test b'rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (KE) Nru 443/2009 tal-Parlament Ewropew u tal-Kunsill tat-23 ta' April 2009 li jistabbilixxi standards ta' rendiment għall-emissjonijiet minn karozzi ġodda tal-passiġġieri bħala parti mill-approċċ integrat tal-Unjoni biex jitnaqqsu l-emissjonijiet ta' CO2 minn karozzi tal-passiġġieri (1), u b'mod partikolari l-Artikolu 12(4) tiegħu,
         Billi:
         
                     (1)
                  
                  
                     Fl-14 ta' Mejju 2018, il-fornitur SEG Automotive Germany GmbH ippreżenta applikazzjoni għall-approvazzjoni tal-ġeneratur b'mutur 48 V ta' effiċjenza għolja (BRM) b'konvertitur 48 V/12 V DC/DC għall-vetturi M1 bħala ekoinnovazzjoni. L-applikazzjoni ġiet ivvalutata f'konformità mal-Artikolu 12 tar-Regolament (KE) Nru 443/2009 u r-Regolament ta' Implimentazzjoni tal-Kummissjoni (UE) Nru 725/2011 (2).
                  
               
                     (2)
                  
                  
                     Il-ġeneratur b'mutur 48 V huwa magna riversibbli li tista' taħdem jew bħala mutur tal-elettriku li jikkonverti l-enerġija elettrika f'enerġija mekkanika, jew bħala ġeneratur li jikkonverti l-enerġija mekkanika f'enerġija elettrika bħala alternatur standard. L-applikazzjoni li tressqet kienet iffukata fuq il-funżjoni ta' ġenerazzjoni tal-komponent.
                  
               
                     (3)
                  
                  
                     L-applikant ippropona żewġ metodoloġiji differenti biex tiġi ddeterminata l-effiċjenza totali tas-sistema, li jikkombinaw l-effiċjenza tal-ġeneratur b'mutur 48 V u l-effiċjenza tal-konvertitur 48 V/12 V DC/DC. L-ewwel metodu għandu l-għan li jikkalkula l-effiċjenza tal-ġeneratur b'mutur 48 V u l-konvertitur 48 V/12 V DC/DC tiegħu separatament, filwaqt li t-tieni metodu għandu l-għan li jikkalkula l-effiċjenza tal-ġeneratur b'mutur 48 V bil-konvertitur 48 V/12 V DC/DC tiegħu (il-metodu kkombinat). Iż-żewġ proċeduri tal-ittestjar huma konformi mal-Linji Gwida Tekniċi għat-tħejjija ta' applikazzjonijiet għall-approvazzjoni ta' teknoloġiji innovattivi skont ir-Regolament (KE) Nru 443/2009. Kif imqabbla mal-metodoloġija tal-ittestjar iddefinita fid-Deċiżjoni ta' Implimentazzjoni tal-Kummissjoni (UE) 2017/785 (3) dwar l-approvazjoni ta' ġeneraturi b'mutur 12 V, il-metodoloġiji tal-ittestjar għall-ġeneraturi b'mutur 48 V jinkludu vultaġġ u kurrent tal-ittestjar differenti biex jittieħdu inkunsiderazzjoni l-ispeċifiċitajiet tal-ġeneratur b'mutur 48 V.
                  
               
                     (4)
                  
                  
                     L-informazzjoni li ntbagħtet fl-applikazzjoni turi li ntlaħqu l-kundizzjonijiet u l-kriterji msemmijin fl-Artikolu 12 tar-Regolament (KE) Nru 443/2009 u fl-Artikoli 2 u 4 tar-Regolament ta' Implimentazzjoni (UE) Nru 725/2011 għaż-żewġ studji tal-każ proposti. B'konsegwenza ta' dan, jenħtieġ li l-ġeneratur b'mutur 48 V ta' effiċjenza għolja (BRM) b'konvertitur 48 V/12 V DC/DC tal-SEG Automotive Germany GmbH applikat għall-vetturi M1 jiġi approvat bħala ekoinnovazzjoni.
                  
               
                     (5)
                  
                  
                     Huwa xieraq li jiġu approvati l-metodoloġiji tal-ittestjar li jiddeterminaw l-iffrankar ta' CO2 mill-ġeneratur b'mutur 48 V ta' effiċjenza għolja (BRM) b'konvertitur 48 V/12 V DC/DC tal-SEG Automotive Germany GmbH. Huwa biss dak l-iffrankar tal-emissjonijiet iċċertifikati fuq il-bażi ta' waħda miż-żewġ metodoloġiji tal-ittestjar deskritti f'din id-Deċiżjoni li jista' jittieħed inkunsiderazzjoni għad-determinazzjoni tar-rendiment għall-emissjonijiet speċifiċi ta' manifattur skont ir-Regolament (KE) Nru 443/2009.
                  
               
                     (6)
                  
                  
                     Sabiex jiġi ddeterminat l-iffrankar ta' CO2 mill-ġeneratur b'mutur 48 V ta' effiċjenza għolja (BRM) b'konvertitur 48 V/12 V DC/DC tal-SEG Automotive Germany GmbH, jeħtieġ li tiġi stabbilita t-teknoloġija ta' referenza li bi tqabbil magħha trid tiġi vvalutata l-effiċjenza tal-funżjoni ta' ġeneratur. Filwaqt li jittieħed inkunsiderazzjoni l-ġudizzju espert, huwa xieraq li jitqies alternatur b'effiċjenza ta' 67 % bħala t-teknoloġija ta' referenza li għandha tintuża biex jiġi ddeterminat l-iffrankar ta' CO2 skont din id-Deċiżjoni.
                  
               
                     (7)
                  
                  
                     Fil-każ ta' vetturi ibridi M1, il-metodoloġiji tal-ittestjar huma bbażati fuq ċerti kundizzjonijiet li huma validi biss għall-vetturi li għalihom huwa awtorizzat li jintuża kejl mhux ikkoreġut, bħall-konsum tal-fjuwil jew l-emissjonijiet ta' CO2 imkejla matul test tat-tip 1, kif speċifikat fl-Anness 8 tar-Regolament Nru 101 tan-NU/KEE. Din hija r-raġuni għaliex il-kamp ta' applikazzjoni ta' din id-deċiżjoni japplika għal kwalunkwe vettura M1 li taħdem b'magna ta' kombustjoni interna, iżda huwa limitat għal uħud biss mill-vetturi ibridi M1.
                  
               
                     (8)
                  
                  
                     L-iffrankar mill-ġeneratur b'mutur 48 V ta' effiċjenza għolja (BRM) b'konvertitur 48 V/12 V DC/DC tal-SEG Automotive Germany GmbH jista' jintwera parzjalment permezz tat-test imsemmi fl-Anness XII tar-Regolament tal-Kummissjoni (KE) Nru 692/2008 (4). Għalhekk jeħtieġ li jiġi żgurat li din il-kopertura parzjali titqies fil-metodoloġija tal-ittestjar għall-iffrankar ta' CO2 mill-ġeneratur b'mutur.
                  
               
                     (9)
                  
                  
                     Jekk l-awtorità tal-approvazzjoni tat-tip issib li l-ġeneratur b'mutur 48 V ta' effiċjenza għolja (BRM) b'konvertitur 48 V/12 V DC/DC ma jissodisfax il-kundizzjonijiet għaċ-ċertifikazzjoni, jenħtieġ li l-applikazzjoni għaċ-ċertifikazzjoni tal-iffrankar tiġi rrifjutata.
                  
               
                     (10)
                  
                  
                     Jenħtieġ li din id-Deċiżjoni tapplika sal-aħħar tal-2020 b'rabta mal-proċedura tal-ittestjar imsemmija fl-Anness XII tar-Regolament (KE) Nru 692/2008. B'effett mill-1 ta' Jannar 2021, it-teknoloġiji innovattivi jridu jiġu vvalutati skont il-proċedura tal-ittestjar stabbilita fir-Regolament tal-Kummissjoni (UE) 2017/1151 (5).
                  
               
                     (11)
                  
                  
                     Bil-għan li jiġi ddeterminat il-kodiċi ġenerali tal-ekoinnovazzjoni li jrid jintuża fid-dokumenti rilevanti tal-approvazzjoni tat-tip skont l-Annessi I, VIII u IX tad-Direttiva 2007/46/KE tal-Parlament Ewropew u tal-Kunsill (6), jenħtieġ li jiġi speċifikat il-kodiċi individwali li għandu jintuża għat-teknoloġija innovattiva għall-ġeneratur b'mutur 48 V ta' effiċjenza għolja (BRM) b'konvertitur 48 V/12 V DC/DC tal-SEG Automotive Germany GmbH,
                  
               ADOTTAT DIN ID-DEĊIŻJONI:
         
            Artikolu 1
            Approvazzjoni
            It-teknoloġija użata fil-ġeneratur b'mutur 48 V ta' effiċjenza għolja (BRM) b'konvertitur 48 V/12 V DC/DC tal-SEG Automotive Germany GmbH hija approvata bħala teknoloġija innovattiva skont it-tifsira tal-Artikolu 12 tar-Regolament (KE) Nru 443/2009, diment li t-teknoloġija innovattiva tiġi installata f'vetturi M1 li jaħdmu b'magna ta' kombustjoni interna, jew f'vetturi ibridi M1 li għalihom huma ssodisfati l-kundizzjonijiet speċifikati fil-punt 6.3.2(2) jew (3) tal-Anness 8 tar-Regolament 101 tan-NU/KEE.
         
         
            Artikolu 2
            Definizzjonijiet
            Għall-fini ta' din id-Deċiżjoni, ġeneratur b'mutur 48 V ifisser magna riversibbli li tista' taħdem jew bħala mutur elettriku li jikkonverti l-enerġija elettrika f'enerġija mekkanika, jew bħala ġeneratur li jikkonverti l-enerġija mekkanika f'enerġija elettrika bħala alternatur standard. Din id-Deċiżjoni tiffoka fuq il-funżjoni ta' ġenerazzjoni tal-komponent.
         
         
            Artikolu 3
            Applikazzjoni għaċ-ċertifikazzjoni tal-iffrankar ta' CO2
            
            
               1.   Manifattur jista' japplika għaċ-ċertifikazzjoni tal-iffrankar ta' CO2 minn wieħed jew bosta ġeneraturi b'mutur 48 V ta' effiċjenza għolja (BRM) b'konvertituri 48 V/12 V DC/DC tal-SEG Automotive Germany GmbH maħsuba għall-użu f'vetturi M1 li jikkonformaw mal-kundizzjonijiet stipulati fl-Artikolu 1.
            
            
               2.   Applikazzjoni għaċ-ċertifikazzjoni tal-iffrankar minn wieħed jew bosta ġeneraturi b'mutur 48 V ta' effiċjenza għolja (BRM) u konvertituri 48 V/12 V DC/DC ta' SEG Automotive Germany GmbH għandha tkun akkumpanjata minn rapport ta' verifika indipendenti li jikkonferma li ntlaħaq il-limitu tal-iffrankar ta' CO2 ta' 1 g CO2/km speċifikat fl-Artikolu 9 tar-Regolament ta' Implimentazzjoni (UE) Nru 725/2011.
            
            
               3.   L-awtorità tal-approvazzjoni tat-tip għandha tiċħad l-applikazzjoni għaċ-ċertifikazzjoni f'każ li jidhrilha li l-ġeneratur b'mutur b'konvertitur, jew il-ġeneraturi b'mutur b'konvertituri, huma installati f'vetturi li ma jikkonformawx mal-kundizzjonijiet stabbiliti fl-Artikolu 1, jew meta l-iffrankar ta' emissjonijiet ta' CO2 jkun taħt il-livell limitu speċifikat fl-Artikolu 9(1) tar-Regolament ta' Implimentazzjoni (UE) Nru 725/2011.
            
         
         
            Artikolu 4
            Ċertifikazzjoni tal-iffrankar ta' CO2
            
            
               1.   It-tnaqqis tal-emissjonijiet ta' CO2 mill-użu ta' ġeneratur b'mutur 48 V ta' effiċjenza għolja (BRM) b'konvertitur 48 V/12 V DC/DC tal-SEG Automotive Germany GmbH għandu jiġi ddeterminat bl-użu ta' waħda miż-żewġ metodoloġiji stabbiliti fl-Anness.
            
            
               2.   Meta manifattur japplika għaċ-ċertifikazzjoni tal-iffrankar ta' CO2 minn aktar minn ġeneratur b'mutur 48 V ta' effiċjenza għolja (BRM) b'konvertitur 48 V/12 V DC/DC tal-SEG Automotive Germany GmbH wieħed, fir-rigward ta' verżjoni waħda ta' vettura, l-awtorità tal-approvazzjoni tat-tip għandha tiddetermina liema wieħed mill-ġeneraturi b'mutur b'konvertituri li jkunu ġew ittestjati jrendi l-inqas iffrankar ta' CO2, u għandha tirreġistra dak l-iffrankar fid-dokumentazzjoni rilevanti tal-approvazzjoni tat-tip. Dak il-valur għandu jkun indikat ukoll fiċ-ċertifikat ta' konformità skont l-Artikolu 11(2) tar-Regolament ta' Implimentazzjoni (UE) Nru 725/2011.
            
            
               3.   L-awtorità tal-approvazzjoni tat-tip għandha tirreġistra r-rapport ta' verifika u r-riżultati tal-ittestjar li fuq il-bażi tagħhom ikun ġie ddeterminat l-iffrankar, u wara talba tal-Kummissjoni għandha tqiegħed dik l-informazzjoni għad-dispożizzjoni tagħha.
            
         
         
            Artikolu 5
            Kodiċi tal-ekoinnovazzjoni
            Il-kodiċi tal-ekoinnovazzjoni Nru 27 għandu jiddaħħal fid-dokumentazzjoni tal-approvazzjoni tat-tip meta ssir referenza għal din id-Deċiżjoni skont l-Artikolu 11(1) tar-Regolament ta' Implimentazzjoni (UE) Nru 725/2011.
         
         
            Artikolu 6
            Applikabbiltà
            Din id-Deċiżjoni għandha tapplika sal-31 ta' Diċembru 2020.
         
         
            Artikolu 7
            Dħul fis-seħħ
            Din id-Deċiżjoni għandha tidħol fis-seħħ fl-għoxrin jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.
         
         
            Magħmul fi Brussell, il-21 ta' Frar 2019.
            
               
                  Għall-Kummissjoni
               
               
                  Il-President
               
               Jean-Claude JUNCKER
            
         
         
            (1)  ĠU L 140, 5.6.2009, p. 1.
         
            (2)  Ir-Regolament ta' Implimentazzjoni tal-Kummissjoni (UE) Nru 725/2011 tal-25 ta' Lulju 2011 li jistabbilixxi proċedura għall-approvazzjoni u ċ-ċertifikazzjoni ta' teknoloġiji innovattivi għat-tnaqqis tal-emissjonijiet ta' CO2 minn karozzi tal-passiġġieri skont ir-Regolament (KE) Nru 443/2009 tal-Parlament Ewropew u tal-Kunsill (ĠU L 194, 26.7.2011, p. 19).
         
            (3)  Id-Deċiżjoni ta' Implimentazzjoni tal-Kummissjoni (UE) 2017/785 tal-5 ta' Mejju 2017 dwar l-approvazzjoni ta' ġeneraturi b'mutur 12 V effiċjenti għall-użu fil-karozzi tal-passiġġieri li jaħdmu b'magni ta' kombustjoni konvenzjonali bħala teknoloġija innovattiva għat-tnaqqis tal-emissjonijiet ta' CO2 mill-karozzi tal-passiġġieri skont ir-Regolament (KE) Nru 443/2009 tal-Parlament Ewropew u tal-Kunsill (ĠU L 118, 6.5.2017, p. 20)
         
            (4)  Ir-Regolament tal-Kummissjoni (KE) Nru 692/2008 tat-18 ta' Lulju 2008 li jimplimenta u jemenda r-Regolament (KE) Nru 715/2007 tal-Parlament Ewropew u tal-Kunsill dwar l-approvazzjoni tat-tip ta' vetturi b'mutur fir-rigward tal-emissjonijiet ta' vetturi ħfief għall-passiġġieri u ta' vetturi kummerċjali (Euro 5 u Euro 6) u dwar l-aċċess għall-informazzjoni dwar it-tiswija u l-manutenzjoni tal-vettura (ĠU L 199, 28.7.2008, p. 1)
         
            (5)  Ir-Regolament tal-Kummissjoni (UE) 2017/1151 tal-1 ta' Ġunju 2017 li jissupplimenta r-Regolament (KE) Nru 715/2007 tal-Parlament Ewropew u tal-Kunsill dwar l-approvazzjoni tat-tip ta' vetturi b'mutur fir-rigward tal-emissjonijiet ta' vetturi ħfief għall-passiġġieri u ta' vetturi kummerċjali (Euro 5 u Euro 6) u dwar l-aċċess għal informazzjoni dwar it-tiswija u l-manutenzjoni tal-vetturi, li jemenda d-Direttiva 2007/46/KE tal-Parlament Ewropew u tal-Kunsill, ir-Regolament tal-Kummissjoni (KE) Nru 692/2008 u r-Regolament tal-Kummissjoni (UE) Nru 1230/2012 u li jħassar ir-Regolament tal-Kummissjoni (KE) Nru 692/2008 (ĠU L 175, 7.7.2017, p. 1).
         
            (6)  Id-Direttiva 2007/46/KE tal-Parlament Ewropew u tal-Kunsill tal-5 ta' Settembru 2007 li tistabbilixxi kwadru għall-approvazzjoni ta' vetturi b'mutur u l-karrijiet tagħhom, u ta' sistemi, komponenti u unitajiet tekniċi separati maħsuba għal tali vetturi (Direttiva Qafas) (ĠU L 263, 9.10.2007, p. 1).
      
      
         
            ANNESS
            
               Metodoloġija biex jiġi ddeterminat l-iffrankar ta' CO2 tal-ġeneratur b'mutur 48V ta' Effiċjenza għolja (BRM) bil-konvertitur 48V/12V DC/DC tal-SEG Automotive Germany GmbH installati f'vetturi li jikkonformaw mal-kundizzjonijiet stipulati fl-Artikolu 1
            
            1.   INTRODUZZJONI
            Sabiex jiġi ddeterminat it-tnaqqis tal-emissjonijiet ta' CO2 li jista' jiġi attribwit għall-użu tal-funzjoni ta' ġenerazzjoni tal-ġeneratur b'mutur 48V ta' Effiċjenza għolja (BRM) tal-SEG Automotive Germany GmbH, li minn hawn 'il quddiem imsejjaħ ġeneratur b'mutur 48V jew ġeneratur b'mutur, bil-konvertitur 48V/12V DC/DC, għall-użu f'vetturi b'konformità mal-kundizzjonijiet stipulati fl-Artikolu 1, jeħtieġ li jiġu speċifikati dawn li ġejjin:
            
                        (1)
                     
                     
                        Il-kundizzjonijiet tal-ittestjar;
                     
                  
                        (2)
                     
                     
                        It-tagħmir tal-ittestjar;
                     
                  
                        (3)
                     
                     
                        Il-proċedura biex tiġi ddeterminata l-effiċjenza totali;
                     
                  
                        (4)
                     
                     
                        Il-proċedura biex jiġi ddeterminat l-iffrankar ta' CO2;
                     
                  
                        (5)
                     
                     
                        Il-proċedura biex tiġi ddeterminata l-inċertezza tal-iffrankar ta' CO2.
                     
                  Jistgħu jintużaw żewġ metodi alternattivi biex jiġi ddeterminat l-iffrankar ta' CO2. Il-metodi huma deskritti kif ġej.
            2.   SIMBOLI, PARAMETRI U UNITAJIET
            
               Simboli bil-Latin
            
            
                        
                           
                     
                     
                        —
                     
                     
                        L-iffrankar ta' CO2 [g CO2/km]
                     
                  
                        CO2
                        
                     
                     
                        —
                     
                     
                        Id-diossidu tal-karbonju
                     
                  
                        CF
                     
                     
                        —
                     
                     
                        Il-fattur ta' konverżjoni (l/100 km) — (g CO2/km) [gCO2/l] kif iddefinit fit-Tabella 3
                     
                  
                        h
                     
                     
                        —
                     
                     
                        Il-frekwenza kif iddefinita fit-Tabella 1
                     
                  
                        i
                     
                     
                        —
                     
                     
                        L-għadd ta' punti ta' tħaddim
                     
                  
                        I
                     
                     
                        —
                     
                     
                        L-intensità tal-kurrent li bih għandu jitwettaq il-kejl [A]
                     
                  
                        l
                     
                     
                        —
                     
                     
                        In-numru tal-kejl tal-kampjun għall-konvertitur 48V/12V DC/DC
                     
                  
                        m
                     
                     
                        —
                     
                     
                        In-numru tal-kejl tal-kampjun għall-ġeneratur b'mutur 48V
                     
                  
                        M
                     
                     
                        —
                     
                     
                        It-torque [Nm]
                     
                  
                        n
                     
                     
                        —
                     
                     
                        Il-frekwenza rotazzjonali [min– 1] kif iddefinita fit-Tabella 1
                     
                  
                        P
                     
                     
                        —
                     
                     
                        Il-potenza [W]
                     
                  
                        
                           
                     
                     
                        —
                     
                     
                        Id-devjazzjoni standard tal-effiċjenza medja tal-konvertitur 48V/12V DC/DC [%]
                     
                  
                        
                           
                     
                     
                        —
                     
                     
                        Id-devjazzjoni standard tal-effiċjenza tal-ġeneratur b'mutur 48V [%]
                     
                  
                        
                           
                     
                     
                        —
                     
                     
                        Id-devjazzjoni standard tal-effiċjenza medja tal-ġeneratur b'mutur 48V [%]
                     
                  
                        
                           
                     
                     
                        —
                     
                     
                        Id-devjazzjoni standard tal-effiċjenza totali [%]
                     
                  
                        
                           
                     
                     
                        —
                     
                     
                        Id-devjazzjoni standard tal-iffrankar totali ta' CO2 [g CO2/km]
                     
                  
                        U
                     
                     
                        —
                     
                     
                        Il-vultaġġ tat-test li fih għandu jitwettaq il-kejl [V]
                     
                  
                        v
                     
                     
                        —
                     
                     
                        Il-veloċità medja tas-sewqan taċ-Ċiklu Ġdid tas-Sewqan Ewropew (NEDC) [km/h]
                     
                  
                        VPe
                        
                     
                     
                        —
                     
                     
                        Il-konsum tal-potenza effettiva [l/kWh] kif iddefinit fit-Tabella 2
                     
                  
               Simboli Griegi
            
            
                        Δ
                     
                     
                        —
                     
                     
                        Id-differenza
                     
                  
                        ηB
                        
                     
                     
                        —
                     
                     
                        L-effiċjenza tal-alternatur ta' referenza [%]
                     
                  
                        ηDCDC
                        
                     
                     
                        —
                     
                     
                        L-effiċjenza tal-konvertitur 48V/12V DC/DC [%]
                     
                  
                        
                           
                     
                     
                        —
                     
                     
                        L-effiċjenza medja tal-konvertitur 48V/12V DC/DC [%]
                     
                  
                        ηMG
                        
                     
                     
                        —
                     
                     
                        L-effiċjenza tal-ġeneratur b'mutur 48V [%]
                     
                  
                        
                           
                     
                     
                        —
                     
                     
                        L-effiċjenza medja tal-ġeneratur b'mutur 48V fil-punt ta' tħaddim i [%]
                     
                  
                        ηTOT
                        
                     
                     
                        —
                     
                     
                        L-effiċjenza totali [%]
                     
                  
               Simboli miktubin taħt il-vers
            
            L-indiċi (i) jirreferi għall-punt ta' tħaddim
            L-indiċi (j) jirreferi għall-kejl tal-kampjun
            
                        MG
                     
                     
                        —
                     
                     
                        Il-ġeneratur b'mutur
                     
                  
                        m
                     
                     
                        —
                     
                     
                        Il-mekkanika
                     
                  
                        RW
                     
                     
                        —
                     
                     
                        Il-kundizzjonijiet tal-ħajja reali
                     
                  
                        TA
                     
                     
                        —
                     
                     
                        Il-kundizzjonijiet tal-approvazzjoni tat-tip (NEDC)
                     
                  
                        B
                     
                     
                        —
                     
                     
                        Il-linja ta' referenza
                     
                  3.   METODU 1 (“METODU SEPARAT”)
            3.1.   Effiċjenza tal-ġeneratur b'mutur 48V
            
            L-effiċjenza tal-ġeneratur b'mutur 48V għandha tiġi ddeterminata skont l-istandard tal-ISO 8854:2012, ħlief għall-elementi speċifikati f'din it-taqsima.
            L-awtorità tal-approvazzjoni tat-tip għandha tingħata evidenza li l-firxiet tal-frekwenza rotazzjonali tal-ġeneratur b'mutur 48V effiċjenti huma konsistenti ma' dawk stabbiliti fit-Tabella 1. Il-kejl għandu jsir f'punti ta' tħaddim differenti, kif iddefinit fit-Table 1. L-intensità tal-kurrent tal-ġeneratur b'mutur 48V effiċjenti għandha tiġi ddefinita bħalanofs il-kurrent nominali għall-punti ta' tħaddim kollha. Għal kull frekwenza rotazzjonali, il-vultaġġ u l-kurrent tal-output tal-ġeneratur b'mutur għandhom jinżammu kostanti, u l-vultaġġ għandu jkun ta' 52V.
            
               Tabella 1
            
            
               Punti ta' tħaddim
            
            
                        Il-punt ta' tħaddim
                        i
                     
                     
                        Il-ħin ta' żamma
                        [s]
                     
                     
                        Il-frekwenza rotazzjonali
                        ni [min– 1]
                     
                     
                        Il-frekwenza
                        hi
                        
                     
                  
                        1
                     
                     
                        1 200 
                     
                     
                        1 800 
                     
                     
                        0,25
                     
                  
                        2
                     
                     
                        1 200 
                     
                     
                        3 000 
                     
                     
                        0,40
                     
                  
                        3
                     
                     
                        600
                     
                     
                        6 000 
                     
                     
                        0,25
                     
                  
                        4
                     
                     
                        300
                     
                     
                        10 000 
                     
                     
                        0,10
                     
                  L-effiċjenza f'kull punt ta' tħaddim għandha tiġi kkalkulata skont il-Formula 1:
            
               Formula 1
            
            
               
            Il-kejl kollu tal-effiċjenza għandu jsir b'mod konsekuttiv għal mill-inqas ħames (5) darbiet. Għandha tiġi kkalkulata l-medja tal-kejl f'kull punt ta' tħaddim ().
            L-effiċjenza tal-funzjoni ta' ġenerazzjoni (ηMG) għandha tiġi kkalkulata skont il-Formula 2 li ġejja:
            
               Formula2
            
            
               
            3.2.   Effiċjenza tal-konvertitur 48V/12V DC/DC
            
            L-effiċjenza tal-konvertitur 48V/12V DC/DC għandha tiġi ddeterminata skont dawn il-kundizzjonijiet:
            
                        —
                     
                     
                        Vultaġġ tal-output ta' 14,3V
                     
                  
                        —
                     
                     
                        Kurrent tal-output tal-potenza nominali tal-konvertitur 48V/12V DC/DC diviż b'14,3V
                     
                  Il-potenza nominali tal-konvertitur 48V/12V DC/DC għandha tkun il-potenza tal-output kontinwu fuq in-naħa tat-12V iggarantita mill-manifattur tal-konvertitur DC/DC fil-kundizzjonijiet speċifikati fl-ISO 8854:2012.
            L-effiċjenza tal-konvertitur 48V/12V DC/DC għandha titkejjel b'mod konsekuttiv għal mill-inqas (5) darbiet. Il-medja tal-kejl kollu () għandha tiġi kkalkulata u użata għall-kalkoli stabbiliti fil-paragrafu 3.3.
            3.3.   Effiċjenza totali u potenza mekkanika ffrankata
            
            L-effiċjenza totali tal-ġeneratur b'mutur 48V bil-konvertitur 48V/12V DC/DC għandha tiġi kkalkulata permezz tal-Formula 3:
            
               Formula 3
            
            
               
            Il-funzjoni ta' ġenerazzjoni tal-ġeneratur b'mutur 48V bil-konvertitur 48V/12V DC/DC twassal għall-iffrankar tal-potenza mekkanika fil-kundizzjonijiet tal-ħajja reali (ΔPmRW) u fil-kundizzjonijiet tal-approvazzjoni tat-tip tal-NEDC (ΔPmTA) kif iddefinit fil-Formula 4.
            
               Formula 4
            
            ΔPm = ΔPmRW – ΔPmTA
            
            Meta l-potenza mekkanika ffrankata fil-kundizzjonijiet tal-ħajja reali (ΔPmRW) tiġi kkalkulata skont il-Formula 5 u l-potenza mekkanika ffrankata fil-kundizzjonijiet tal-approvazzjoni tat-tip tal-NEDC (ΔPmTA) skont il-Formula 6:
            
                         
                     
                     
                        
                           Formula 5
                        
                        
                           
                     
                  
                         
                     
                     
                        
                           Formula 6
                        
                        
                           
                     
                  meta
            
                        PRW
                        
                     
                     
                        :
                     
                     
                        Ir-rekwiżit tal-potenza fil-kundizzjonijiet “tal-ħajja reali” [W], li huwa stmat f'livell ta' 750W
                     
                  
                        PTA
                        
                     
                     
                        :
                     
                     
                        Ir-rekwiżit tal-potenza fil-kundizzjonijiet tal-approvazzjoni tat-tip tal-NEDC [W], li huwa stmat f'livell ta' 350W
                     
                  
                        ηB
                        
                     
                     
                        :
                     
                     
                        L-effiċjenza tal-alternatur ta' referenza [%], jiġifieri 67 %
                     
                  3.4.   Kalkolu tal-iffrankar ta' CO2
               
            
            L-iffrankar ta' CO2 tal-ġeneratur b'mutur 48V bil-konvertitur 48V/12V DC/DC għandu jiġi kkalkulat skont il-Formula 7:
            
               Formula 7
            
            
               
            meta
            
                        v
                     
                     
                        :
                     
                     
                        Il-veloċità medja tas-sewqan tal-NEDC [km/h], jiġifieri 33,58 km/h
                     
                  
                        VPe
                        
                     
                     
                        :
                     
                     
                        Il-konsum tal-potenza effettiva speċifikata fit-Tabella 2:
                        
                           Tabella 2
                        
                        
                           Konsum tal-potenza effettiva
                        
                        
                                    It-tip ta' magna
                                 
                                 
                                    Il-konsum tal-potenza effettiva (VPe)
                                    [l/kWh]
                                 
                              
                                    Petrol
                                 
                                 
                                    0,264
                                 
                              
                                    Petrol Turbo
                                 
                                 
                                    0,280
                                 
                              
                                    Diżil
                                 
                                 
                                    0,220
                                 
                              
                  
                        CF
                     
                     
                        :
                     
                     
                        Il-fattur ta' konverżjoni (l/100 km) — (g CO2/km) [gCO2/l] kif iddefinit fit-Tabella 3
                        
                           Tabella 3
                        
                        
                           Fattur ta' konverżjoni tal-fjuwil
                        
                        
                                    It-tip ta' fjuwil
                                 
                                 
                                    Il-fattur ta' konverżjoni (l/100 km) — (g CO2/km) (CF)
                                    [gCO2/l]
                                 
                              
                                    Petrol
                                 
                                 
                                    2 330 
                                 
                              
                                    Diżil
                                 
                                 
                                    2 640 
                                 
                              
                  3.5.   Kalkolu tal-marġni tal-istatistika
            
            Il-marġni tal-istatistika fir-riżultati tal-metodoloġija tal-ittestjar li jirriżulta mill-kejl għandu jiġi kkwantifikat. Id-devjazzjoni standard għandha tiġi kkalkulata għal kull punt ta' tħaddim skont il-Formula 8:
            
               Formula 8
            
            
               
            Id-devjazzjoni standard tal-valur tal-effiċjenza tal-ġeneratur b'mutur 48V effiċjenti () għandha tiġi kkalkulata skont il-Formula 9:
            
               Formula 9
            
            
               
            Id-devjazzjoni standard tal-valur tal-effiċjenza tal-konvertitur 48V/12V DC/DC () għandha tiġi kkalkulata skont il-Formula 10:
            
               Formula 10
            
            
               
            Id-devjazzjoni standard tal-effiċjenza tal-ġeneratur b'mutur () u tal-konvertitur 48V/12V DC/DC () twassal għal inċertezza tal-iffrankar ta' CO2 (). Dik l-inċertezza għandha tiġi kkalkulata skont il-Formula 11:
            
               Formula 11
            
            
               
            4.   METODU 2 (“METODU KKOMBINAT”)
            4.1.   Effiċjenza tal-ġeneratur b'mutur 48V bil-konvertitur 48V/12V DC/DC
            
            L-effiċjenza tal-ġeneratur b'mutur 48V bil-konvertitur 48V/12V DC/DC għandha tiġi ddeterminata skont l-istandard tal-ISO 8854:2012, ħlief għall-elementi speċifikati f'din it-taqsima.
            L-awtorità tal-approvazzjoni tat-tip għandha tingħata evidenza li l-firxiet tal-veloċità tal-ġeneratur b'mutur 48V effiċjenti huma konsistenti ma' dawk deskritti fit-Tabella 1.
            Il-kejl għandu jsir f'punti ta' tħaddim differenti, kif iddefinit fit-Tabella 1. L-intensità tal-kurrent tal-ġeneratur b'mutur 48V effiċjenti bil-konvertitur 48V/12V DC/DC għandha tiġi ddefinita bħala nofs il-kurrent nominali tal-konvertitur 48V/12V DC/DC għall-punti ta' tħaddim kollha.
            Il-kurrent nominali tal-konvertitur 48V/12V DC/DC huwa ddefinit bħala l-potenza nominali tal-output tal-konvertitur 48V/12V DC/DC diviża b'14,3V. Il-potenza nominali tal-konvertitur 48V/12V DC/DC għandha tkun il-potenza tal-output kontinwu fuq in-naħa tat-12V iggarantita mill-manifattur tal-konvertitur DC/DC fil-kundizzjonijiet speċifikati fl-ISO 8854:2012.
            Għal kull veloċità, il-vultaġġ u l-kurrent tal-output tal-ġeneratur b'mutur għandhom jinżammu kostanti, u l-vultaġġ għandu jkun ta' 52V.
            L-effiċjenza f'kull punt ta' tħaddim għandha tiġi kkalkulata skont il-Formula 12:
            
               Formula 12
            
            
               
            Il-kejl kollu tal-effiċjenza għandu jsir b'mod konsekuttiv għal mill-inqas ħames (5) darbiet. Għandha tiġi kkalkulata l-medja tal-kejl f'kull punt ta' tħaddim ().
            L-effiċjenza tal-funzjoni ta' ġenerazzjoni (ηTOT) għandha tiġi kkalkulata skont il-Formula 13:
            
               Formula 13
            
            
               
            Il-modalità tal-kejl għandha tippermetti l-kejl tal-effiċjenza tal-ġeneratur b'mutur 48V mill-funzjoni ta' ġenerazzjoni biss.
            4.2.   Prova tan-natura konservattiva għad-determinazzjoni tal-effiċjenza tal-ġeneratur b'mutur 48V b'konvertitur 48V/12V DC/DC
            
            Sabiex tintuża l-proċedura speċifikata fil-punt 4.1 għad-determinazzjoni ta' ηTOT, irid jiġi ppruvat li l-effiċjenza tal-ġeneratur b'mutur 48V waħdu miksuba skont il-kundizzjonijiet speċifikati fil-punt 4.1 hija inqas mill-effiċjenza miksuba skont il-kundizzjonijiet speċifikati fil-punt 3.1.
            4.3.   Potenza mekkanika ffrankata
            
            Il-funzjoni ta' ġenerazzjoni tal-ġeneratur b'mutur 48V bil-konvertitur 48V/12V DC/DC twassal għall-iffrankar tal-potenza mekkanika fil-kundizzjonijiet tal-ħajja reali (ΔPmRW) u fil-kundizzjonijiet tal-approvazzjoni tat-tip (ΔPmTA) kif stabbilit fil-Formula 14.
            
               Formula 14
            
            ΔPm = ΔPmRW – ΔPmTA
            
            Meta l-potenza mekkanika ffrankata fil-kundizzjonijiet tal-ħajja reali (ΔPmRW) tiġi kkalkulata skont il-Formula 15 u l-potenza mekkanika ffrankata fil-kundizzjonijiet tal-approvazzjoni tat-tip (ΔPmTA) tiġi kkalkulata skont il-Formula 16:
            
                         
                     
                     
                        
                           Formula 15
                        
                        
                           
                     
                  
                         
                     
                     
                        
                           Formula 16
                        
                        
                           
                     
                  meta
            
                        PRW
                        
                     
                     
                        :
                     
                     
                        Ir-rekwiżit tal-potenza fil-kundizzjonijiet “tal-ħajja reali” [W], li huwa stmat f'livell ta' 750W
                     
                  
                        PTA
                        
                     
                     
                        :
                     
                     
                        Ir-rekwiżit tal-potenza fil-kundizzjonijiet tal-approvazzjoni tat-tip tal-NEDC [W], li huwa stmat f'livell ta' 350W
                     
                  
                        ηB
                        
                     
                     
                        :
                     
                     
                        L-effiċjenza tal-alternatur ta' referenza [%], jiġifieri 67 %
                     
                  4.4.   Kalkolu tal-iffrankar ta' CO2
               
            
            L-iffrankar ta' CO2 tal-ġeneratur b'mutur 48V bil-konvertitur 48V/12V DC/DC għandu jiġi kkalkulat skont il-Formula 17:
            
               Formula 17
            
            
               
            meta
            
                        v
                     
                     
                        :
                     
                     
                        Il-veloċità medja tas-sewqan tal-NEDC [km/h], jiġifieri 33,58 km/h
                     
                  
                        VPe
                        
                     
                     
                        :
                     
                     
                        Il-konsum tal-potenza effettiva speċifikata fit-Tabella 2
                     
                  
                        CF
                     
                     
                        :
                     
                     
                        Il-fattur ta' konverżjoni (l/100 km) — (g CO2/km) [gCO2/l] kif iddefinit fit-Tabella 3
                     
                  4.5.   Kalkolu tal-marġni tal-istatistika
            
            Il-marġni tal-istatistika fir-riżultati tal-metodoloġija tal-ittestjar li jirriżulta mill-kejl għandu jiġi kkwantifikat. Id-devjazzjoni standard għandha tiġi kkalkulata għal kull punt ta' tħaddim skont il-Formula 18:
            
               Formula 18
            
            
               
            Id-devjazzjoni standard tal-valur tal-effiċjenza tal-ġeneratur b'mutur 48V effiċjenti bil-konvertitur 48V/12V DC/DC () għandha tiġi kkalkulata skont il-Formula 19:
            
               Formula 19
            
            
               
            Id-devjazzjoni standard tal-effiċjenza tal-ġeneratur b'mutur u tal-konvertitur 48V/12V DC/DC twassal għal inċertezza tal-iffrankar ta' CO2 (). Dik l-inċertezza għandha tiġi kkalkulata skont il-Formula 20:
            
               Formula 20
            
            
               
            5.   AĠĠUSTAMENT
            Il-valur ikkalkulat tal-iffrankar ta' CO2 () u l-marġni tal-istatistika tal-iffrankar ta' CO2 () iridu jiġu aġġustati 'l fuq u jiġu espressi sa massimu ta' żewġ punti deċimali.
            Kull valur użat fil-kalkolu tal-iffrankar ta' CO2 jista' jiġi applikat mingħajr aġġustament jew irid jiġi aġġustat 'il fuq u jiġi espress sa għadd minimu ta' punti deċimali, li jippermetti li l-impatt totali massimu (jiġifieri l-impatt ikkombinat tal-valuri aġġustati kollha) fuq l-iffrankar ikun inqas minn 0,25 g CO2/km.
            6.   SINIFIKANZA STATISTIKA (għaż-żewġ metodi)
            Għal kull tip, varjant u verżjoni ta' vettura installata bil-ġeneratur b'mutur 48V effiċjenti jrid jiġi ppruvat li l-inċertezza tal-iffrankar ta' CO2 ikkalkulata skont il-Formula 7 jew il-Formula 17 ma tkunx ikbar mid-differenza bejn l-iffrankar totali ta' CO2 u l-limitu minimu tal-iffrankar speċifikat fl-Artikolu 9(1) tar-Regolament ta' Implimentazzjoni (UE) Nru 725/2011 u r-Regolament ta' Implimentazzjoni tal-Kummissjoni (UE) Nru 427/2014 (1) (ara l-Formula 21).
            
               Formula 21
            
            
               
            Meta:
            
                        MT
                     
                     
                        :
                     
                     
                        Il-limitu minimu [g CO2/km]
                     
                  
                        
                           
                     
                     
                        :
                     
                     
                        L-iffrankar totali ta' CO2 [g CO2/km]
                     
                  
                        
                           
                     
                     
                        :
                     
                     
                        Id-devjazzjoni standard tal-iffrankar totali ta' CO2 [g CO2/km]
                     
                  
                        
                           
                     
                     
                        :
                     
                     
                        Il-koeffiċjent tal-korrezzjoni tas-CO2 minħabba d-differenza pożittiva tal-massa bejn il-ġeneratur b'mutur 48V effiċjenti b'konvertitur 48V/12V DC-DC, u l-alternatur ta' referenza. Għal  għandha tintuża d-data fit-Tabella 4.
                        
                           Tabella 4
                        
                        
                           Koeffiċjent tal-korrezzjoni tas-CO2 minħabba l-massa żejda
                        
                        
                                    It-tip ta' fjuwil
                                 
                                 
                                    Il-koeffiċjent tal-korrezzjoni tas-CO2 minħabba d-differenza pożittiva tal-massa ()
                                    [g CO2/km]
                                 
                              
                                    Petrol
                                 
                                 
                                    0,0277 · Δm
                                 
                              
                                    Diżil
                                 
                                 
                                    0,0383 · Δm
                                 
                              
                  Δm (fit-Tabella 4) hija l-massa żejda minħabba l-installazzjoni tal-ġeneratur b'mutur 48V u l-konvertitur 48V/12V DC-DC. Din hija d-differenza pożittiva bejn il-massa tal-ġeneratur b'mutur 48V bil-konvertitur 48V/12V DC-DC, u l-massa tal-alternatur ta' referenza. Il-massa tal-alternatur ta' referenza hija ta' 7 kg. Il-massa żejda trid tiġi vverifikata u kkonfermata fir-rapport ta' verifika li jrid jintbagħat lill-awtorità tal-approvazzjoni tat-tip flimkien mal-applikazzjoni għaċ-ċertifikazzjonijiet.
            
               (1)  Ir-Regolament ta' Implimentazzjoni tal-Kummissjoni (UE) Nru 427/2014 tal-25 ta' April 2014 li jistabbilixxi proċedura għall-approvazzjoni u ċ-ċertifikazzjoni ta' teknoloġiji innovattivi għat-tnaqqis tal-emissjonijiet ta' CO2 minn vetturi kummerċjali ħfief skont ir-Regolament (UE) Nru 510/2011 tal-Parlament Ewropew u tal-Kunsill (ĠU L 125, 26.4.2014, p. 57).